Բորիս Մոիսեև

**Բորիս Մոիսեև** (, ), խորհրդային և ռուսական պարող, դերասան, խորեոգրաֆ, էստրադային երգիչ, Ռուսաստանի Դաշնության վաստակավոր արտիստ (2006):

## Կենսագրություն
### 1954-1960-ական թվականներ
Ծնվել է 1954 թվականին Մոգիլյովում՝ քրեակատարողական հիմնարկում։ Մեծացել է առանց հոր, իսկ մայրը՝ Գենյա Բորիսովնա Մոիսեևնան, եղել է քաղբանտարկյալ։ Մոր մահվանից հետո նրա հիշատակին Բորիսը նվիրել է իր «Խուլ ու համր սեր» () երգը, քանի որ նրա մորը սպանել էր խուլ ու համր մի մարդ, ով շփոթել էր դուռը։

Դպրոցն ավարտելուց հետո մեկնել է Մինսկ և ընդունվել պարարվեստի ուսումնարան։ Սովորել է բալերինա Մլադինսկու մոտ։ Ուսումնարանն ավարտել է որպես դասական պարող։

Աշխատել է Ուկրաինայի Խարկովի օպերայի և բալետի թատրոնում՝ սկսելով դերասանի պաշտոնից, ավարտելով որպես խորեոգրաֆ-բեմադրող։

### 1970-ական թվականներ
1975 թվականին մեկնեց Կաունաս և սկսեց պարել երաժշտական թատրոնում։ Ավելի ուշ դարձավ լիտվական «Տրիմիտաս» նվագախմբի բալետմաստեր։

1978 թվականին ստեղծեց «Էքսպրեսիա»  պարային տրիոն, որտեղ պարում էր երկու աղջկա հետ (Լարի Խիտանա և Լյուդմիլա Չեսնուլյավիչյուտե)։ Տրիոն հանդես էր գալիս այն ժամանակ հայտնի «Յուրաս պերլե» յուրմալյան վարյետեում (), որի գեղարվեստական ղեկավարը Մարկ Գուրմանն էր։ Այնտեղ Ալլա Պուգաչովան նկատեց տաղանդավոր պարողներին և հրավիրեց աշխատել իր շոուում։

### 1980-1990-ական թվականներ
1987 թվականին տրիոն դուրս եկավ Պուգաչովայի խմբից և սկսեց ինքնուրույն կարիերա։ 1988-1989 թվականներին «Էքսպրեսիա»ն հանդես էր գալիս Իտալիայի, Ֆրանսիայի և Ամերիկայի ակումբներում։ Երկար ժամանակ տրիոն աշխատում էր իտալական Rai 2 հեռուստաընկերության «Ռաֆաելա Կարան ներկայացնում է» () հեռուստաշոուում։

Մի քանի տարի անց Բորիս Մոիսեևն սկսեց աշխատել Նոր Օռլեանի մունիցիպալ թատրոնում՝ որպես խորեոգրաֆ և բեմադրող ռեժիսոր։ 1991 թվականին կոլեկտիվը վերադարձավ Ռուսաստան, և էկրան բարձրացավ «Էքսպրեսիա» փաստագրական ֆիլմը՝ նվիրված Մոիսեևի և նրա տրիոյի ստեղծագործությանը։

1992 թվականին բեմադրվեց առաջին ներկայացումը, որում «Էքսպրեսիա» տրիոն դարձավ զանգվածային շոու-նախագիծ «Բորիս Մոիսեևը և նրա լեդիները» ()։ 1993 թվականին բեմադրվեց «Բորյա Մ + Բոնի Մ» () ներկայացումը «Բոնի Էմ» խմբի մասնակցությամբ։ Այդ նույն տարում բեմադրվեց նաև «Շոուն շարունակվում է՝ Ֆրեդի Մերկուրիի հիշատակին» ()։

1994 թվականին ներկայացվեց «Բորիս Մոիսեևի քմահաճույքը» () շոու-ծրագիրը։ 1995 թվականին բեմադրվեց «Արատի երեխաները» () ներկայացումը, իսկ 1996 թվականին Մոիսեևը թողարկեց «Լքյալ հրեշտակ» () ներկայացումը։ Մոիսեևի խոսքերով՝ դա ներկայացում-խոստովանություն է, որտեղ ներկայացված է իր ճակատագիրը։

1998 թվականին ներկայացումը ցուցադրվեց Բրոդվեյի «Beacon Theatre» թատրոնում։

1997 թվականին Մոիսեևը թողարկեց «Սիրո թագավորություն» () ներկայացումը, իսկ 1999 թվականին՝ «25 տարի բեմում կամ Պարզապես Շելկունչիկ» () շոուն։

### 2000-ական թվականներ
2000 թվականին բեմադրվեց «Չեմ հրաժարվում» () ներկայացումը։ 2001 թվականին արտիստը սկսեց համագործակցել ֆրանսիացի երգիչ Նիլդա Ֆերնանդեզի հետ և ձայնագրեց մի քանի զուգերգ։ 2002 թվականին ներկայացվեց «Օտար» () շոու ծրագիրը։

2004 թվականն ներկայացվեց «Զգացմունքների կայսրություն» () հոբելյանական ծրագիրը՝ նվիրված արտիստի 50-ամյակին։ 2005 թվականին Մոիսեևը էպիզոդիկ դերում նկարահանվեց «Ցերեկային շրջագայություն» () ֆանտաստիկ ֆիլմում։ Նույն թվականին Լյուդմիլա Գուրչենկոյի հետ երգել է մի քանի զուգերգ։

2005 թվականին Մոիսեևը Գորչենկոյի հետ համատեղ ներկայացրեց «Այս աշնանը ոչ ոք մեղավոր չէ» () շոուն։ 2006 թվականի հունիսին «Ամառ» () ծրագրով հանդես եկավ Նյու Յորքի «Միլենիում» համերգասրահում։

2007 թվականին Բորիս Մոիսեևը ներկայացրեց «Տիկնայք և պարոնայք» () շոուի պրեմիերան։ Նույն տարում լույս տեսավ Մոիսեևի ինքնակենսագրությունը «Թռչնակ. կենդանի ձայն» () անվամբ։ 2008 թվականի մարտին ուկրաինական «Ինտեր» հեռուստատեսությամբ սկսվեցին «Նորաձևության դատավճիռ» (, ) թոք շոուի նկարահանումները, որում Մոիսեևը հանդես էր գալիս դատավորի դերում։

2008 թվականին Ելենա Վորոբեյի հետ զուգերգով մասնակցել է «Երկու աստղ» () հեռուստաշոուին (երկրորդ եթերաշրջան)։

2009 թվականի փետրվարին Բորիս Մոիսեևը ներկայացրել է «Աղանդեր» () հոբելյանական շոուն՝ նվիրված իր 55-ամյակին։ Հաջորդ տարում ստեղծել է «ZERO» նոր շուն, որի պրեմիերան կայացել է մարտի 6-ին Սանկտ Պետերբուրգում։

2010 թվականի նոյեմբերին Մոիսեևը հեռացավ պրոդյուսեր Եվգենի Ֆրիդլյանդից, որի հետ աշխատում էր ավելի քան տասը տարի։

2010 թվականի դեկտեմբերի 20-ին Բորիս Մոիսեևը հոսպիտալացվեց ինսուլտի կասկածանքով։ Հաջորդ օրը բժիշկները հաստատեցին ախտորոշումը։ Օր օրի արտիստի դրությունը վատանում էր, ինչի արդյունքում մարմնի ձախ կողմը պարալիզացվեց։ Դեկտեմբերի 23-ին երգիչը կոմայի մեջ ընկավ, միացվեց արհեստական շնչառության ապարատ։ Փետրվարի 3-ին երգիչը դուրս գրվեց հիվանդանոցից, ապրիլի 17-ին ներկա գտնվեց Քրիստինա Օրբակայտեի համերգին, իսկ արդեն հուլիսի 22-ին երգեց «Նոր ալիք»-ում։

Երգիչը ամբողջովին չի վերականգնվել. նրա դեմքի ոչ բոլոր մկաններն են գործում, դժվարությամբ է խոսում։

## Անձնական կյանք
* Բորիս Մոիսեևն ունի երկու եղբայր՝ Վիտալի Սկոլբին և Մաքսիմիլիան, որդի դերասանուհի Էուգենիա Պլեշկիտեից և թոռ։
* Մոիսեևը փոփ երգչուհի Ալյոնա Ապինայի դստեր՝ Քսենիայի կնքահայրն է։
* 2010 թվականի օգոստոսի 12-ին մամուլին հայտարարեց ամերիկուհի Ադել Թոդի հետ ամուսնության մասին, որը պետք է կայանար 2010 թվականի սեպտեմբերի 15-ին Սոչիում։

## Սեռական կողմնորոշում
Բորիս Մոիսեևը Ռուսաստանի առաջին համասեռական երգիչներից է, ով իրականացրել է քամինգ աութ։ Իր խոսքերով ինքը երբեք չի թաքցրել իր կողմնորոշումը և նախկինում դրա պատճառով շատ խնդիրներ է ունեցել։ Միաժամանակ նա պնդում է. 
Չնայած իր կողմնորոշմանը՝ արտիստը պաշտպանել է համասեռականների շքերթի դեմ արգելքը Մոսկվայում, որը պետք է կայանար 2006 թվականին։

Մեկնաբանելով միասեռականների հարսանիքի հարցը՝ արտիստը հայտարարել է, որ ճիշտ չի համարում, երբ համասեռականը ցուցադրում է իր կողմնորոշումը։

Միևնույն ժամանակ Բորիս Մոիսեևը խրախուսում է միասեռական զույգերի կողմից երեխաների որդեգրման գաղափարը։ Հարցազրույցներից մեկում հայտարարել է. 
Թեև արտիստն ինքը այդ քայլին պատրաստ չէ։

2010 թվականին ТНТ հեռուստաընկերությանը տված հարցազրույցի ժամանակ Բորիս Մոիսեևը հայտարարել է, որ ինքը համասեռական չէ և բոլոր այս տարիներին ստել է իր կողմնորոշման հետ կապված հարցերում՝ ստեղծելով իր համար համապատասխան կերպար փառքի հասնելու համար։

## Պարգևներ և կոչումներ
* 1993 - Տարվա լավագույն շոու. «Շոուն շարունակվում է՝ Ֆրեդի Մերկուրիի հիշատակին» ()
* 1994 - Շոու ներկայացում երկրի հրապարակում. ()
* 1997 - Պարի կոլեկտիվ. Բորիս Մոիսեև և «Էքսպրեսիա տրիո»
* 1998 - «Կապույտ լուսին» () (դուետ Ն.Տրուբաչի հետ)
* 1999 - «Շելկունչիկ» () (դուետ Ն.Տրուբաչի հետ)
* 2003 - «Երբ կմոռանաս դու ինձ» () (դուետ Ն.Ֆերնանդեսի հետ)
* 2004 - «Պետերբուրգ-Լենինգրադ» () (դուետ Լ.Գուրչենկոյի հետ)
* 2010 — «Աստղիկ» () (նոր տարբերակ)

2006 թվականի հուլիսի 26-ին արժանացել է Ռուսաստանի պատվավոր արտիստ կոչմանը։

## Սկավառակագրություն
### CD
* 1996 — Дитя порока
* 1998 — Праздник! Праздник!
* 1999 — Просто Щелкунчик
* 2000 — По секрету…
* 2000 — Лебедь
* 2001 — Потанцуем?!
* 2002 — Чужой
* 2004 — Любимый человек
* 2006 — Ангел
* 2007 — Птичка. Живой звук
* 2012 — Пастор. Лучший из мужчин

### DVD
* 2005 — Борис Моисеев. Просто щелкунчик
* 2005 — Борис Моисеев и его леди: 5 лет спустя
* 2005 — Борис Моисеев. Шоу продолжается
* 2005 — Борис Моисеев. Лебедь
* 2005 — Борис Моисеев. Королевство любви
* 2005 — Навеки Ваш… Борис Моисеев
* 2009 — Леди и Джентльмены
* 2009 — Десерт

## Ֆիլմագրություն
# 1974 - Ясь и Янина - սոլիստ պարի կոլեկտիվում
# 1985 - Пришла и говорю - պարող
# 1985 - Сезон чудес - պարող
# 1993 - Месть шута - Ռիգոլետո
# 2003 - Безумный день, или Женитьба Фигаро - այգեպան Անտոնիո
# 2005 - Али-Баба и сорок разбойников - ցիգան-բախտագուշակ
# 2006 - Дневной дозор - ծննդյան տոնի հյուր
# 2006 - Счастливы вместе - կամեո
# 2007 - Очень новогоднее кино, или ночь в музее
# 2007 - Самый лучший фильм - ոստիկանության մայոր
# 2008 - Золотая рыбка - Զոլուշոկ
# 2009 - Золотой ключик - պանդուխտ երաժիշտ
# 2010 - Зайцев, жги! История шоумена
# 2012 - Марсианин

## Տեսահոլովակագրություն
* 1992 - Весна на радость не похожа
* 1994 - Эгоист
* 1994 - Дитя порока
* 1994 - Одинокая ночь
* 1995 - Танго кокаин
* 1995 - Танго кокаин (երկրորդ տարբերակ)
* 1996 - Ангел хранитель
* 1997 - Глухонемая любовь
* 1997 - Голубая луна
* 1998 - Королевство любви
* 1999 - Звездочка
* 1999 - Научи меня любить
* 1999 - Щелкунчик
* 2000 - Две свечи
* 2000 - Маленький
* 2000 - Аты баты
* 2000 - Кукольная любовь
* 2000 - Чёрный лебедь
* 2001 - Ихтиандр
* 2001 - День и ночь
* 2001 - День и ночь (remix)
* 2001 - Сексуальная революция
* 2002 - Когда забудешь ты меня
* 2002 - Грешный миг
* 2003 - Татуировка
* 2004 - Петербург - Ленинград
* 2005 - Ненавижу
* 2008 - Прибалтийский роман
* 2008 - Приходит ночь
* 2009 - Две тени
* 2009 - Королева зима
* 2010 - Бешеное сердце
* 2010 - Я не могу тебя терять
* 2012 - Дай мне повод остаться
* 2014 - Я бальник
* 2014 - Не важно

## Ծանոթագրություններ

## Արտաքին հղումներ
* Բորիս Մոիսեևի պաշտոնական կայք
* պաշտոնական ալիք Youtube-ում
* Ֆեյսբուք - պաշտոնական էջ
* Instagram - պաշտոնական էջ
* ՎԿ - պաշտոնական էջ

## Գրականություն
* Моисеев, Б. М. Птичка : Живой звук / Борис Моисеев. — М. : АСТ : Астрель, 2007. — 344 с. 

Կատեգորիա:20-րդ դարի դերասաններ
Կատեգորիա:«Միասնական Ռուսաստան» կուսակցության անդամներ
Կատեգորիա:«Ոսկե գրամաֆոն» մրցանակի դափնեկիրներ
Կատեգորիա:ԼԳԲՏ-ն երաժշտության մեջ
Կատեգորիա:Խորհրդային խորեոգրաֆներ
Կատեգորիա:Հրեա երգիչներ
Կատեգորիա:Ռուս երգիչներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:Ռուսաստանի հրեաներ
Կատեգորիա:Ռուսաստանի փոփ-վոկալիստներ